Romilson Brito é um jovem caboverdiano , studante di mestrado di Engenharia Alimentar na Universidade di Algarve, é um di pessoas ki inventa um barra energétiku, es produtu alimentar é fetu à base di produtus tradicional di region di Algarve,Portugal.
Es produtu sta faze sucesso na meio di populason di cidade di Algarve, el é um fonte di energia ki sta na ser consumido pa atletas.
Romilson dâ um entrevista pa Ocean Press, é xplika, ma ” Querença ” foi nome ki dadu pa es projecto des novu barra energétiku, ki foi desenvolvidu na laboratórios di departamento di Engenharia Alimentar di universidade di Algarve (UAlg), na Portugal.
Es barra ki ê fetu ku mô, ê fazedu basicamente ku produtus di Algarve, sima figo, mel, alfarroba e amêndoa, kes li ê alguns produtus nutricional ki ê importantes pa saúde.
Segundo Romilson, es projecto, parce através di um unidade curricular na últimu anu di kursu, alunus tinha ki inventa um novu processo ou um produto novu pa es desenvolve durante anu interu.
Romilson fla ” n tinha ki desenvolve um produtu, e na altura nka tinha idea di kual ki era produtu ki n kreba faze, e kel idea di barra energétiku dja staba pa fazedu na departamento, dja tem txeu anu. Enton professora dâ es idea di faze barra energétiku e n pega nel n komesa na desenvolvel, e n apresental dispos na universidade.
Apresenta es projecto na universidade podia ser um barrera, visto ki normalmente projectos desenvolvido num universidade dificilmente ta konsigui ser comercializadu, mas kela ka kontici nes kazu”.
Romilson Brito fla ma na si kazu, dja existia um projecto na Câmbra Municipal di Loulé ki é projecto Querença, ki ten objectivu di tenta desenvolve um region,atravês di ses produtus e Romilson aceita proposta di desenvolve es projecto na laboratório di Universidade.
“Na unidade curricular undi ki nu komesa desenvolve barra, na altura nu sabía mas ou menos kual produtus ki nu kreba usa, mas nu ka sabía ki quantidades certu ki nu mesteba e durante um semestre interu nu trabadja pa nu konsigui tchiga na receita final” si ki Romilson afirma. Kel parte li di descubri ingredientes certu foi um fase dificil des projecto.Processo di composição des barra e djunta ingredientes na barra foi um processo komplicadu e difícil di giri, visto ki pa faze combinason di dose certu di kada ingrediente ka foi um trabadju fácil.
Es jovem estudante caboverdiano fla “Acerta quantidades di cada ingrediente” pa faze barra num laboratório é diferente di processo industrial”.
Romilson Brito revela ma foi ku txeu tentativas e errus ki ê konsigui txiga na receita certu, keli dispos di um semestre interu na faze testes djuntu ku colegas e ku professores di Universidade di Algarve.
Ê fla “Um di problemas ki tinha na barra era djunta ingredientes, el ê kompostu pa diferentes ingredientes e kusé ki sta fazeba ser dificil, era poi pa tudu ingredientes pega na kumpanheru”.
Segundo Romilson Brito pa es barra pode ser comercializadu, , é preciso inda studa si composição nutricional, sabe kual ki ê si prazu di validade e kual ki ê ficha técniku des produtu, enton sô dispos des fase é ki ta ser possível poi produtu di venda.
Es jovem inda fla “barra dja tem um mercado” e tem komu público-alvo desportistas. Mas tambe ê krê tchiga na um númbru mas grande di potencial consumidor, keli devido a procura e pedidos ki dja sta na fazedu.
Sobre si ten possibilidade di es barra ben ser comercializadu na Cabo Verde, Romilson afirma ma si kela tchiga na kontici ma ta ser realizason di um sonhu.
Ocean Press
por_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn por_Latn kea_Latn kea_Latn kea_Latn por_Latn kea_Latn eng_Latn